পরিচালক(স্বাস্থ্য) এর কার্যালয়, রংপুর বিভাগ.রংপুর, ঢাকা স্বাস্থ্য অধিদপ্তর এবং স্বাস্থ্য ও পরিবার কল্যাণ মন্ত্রনালয়াধীন নির্বাহী ও নিয়ন্ত্রণকারী সংস্থা সমূহের মধ্যে একটি। এই দপ্তরের প্রধান কাজ রংপুর বিভাগের বিভিন্ন জেলা ও উপজেলা পর্যায়ে তার নিয়ন্ত্রনাধীন প্রতিষ্ঠান সমূহে ন্বান্থ্য সেবা নিশ্চিতকরণ। এছাড়াও এ কার্যালয় স্বাস্থ্য অধিদপ্তর ও মন্ত্রনালয়ের স্বাস্থ্য সেবা সম্পর্কিত বিভিন্ন কার্যক্রম বাস্তবায়নে সহযোগিতা প্রদান করে থাকে। পরিচালক(স্বাস্থ্য) এ দপ্তরের প্রধান হিসেবে দায়িত্ব পালন করেন। তাকে একজন উপ-পরিচালক সহায়তা প্রদান করেন। এছাড়া একজন সহকারী পরিচালকসহ অন্যান্য বার জন কর্মর্কতা-কর্মচারীবৃন্দ অত্র কার্যালয়ে কর্মরত আছেন। এই বিভাগের আওতাধীন প্রতিটি জেলায় সিভিল সার্জন এবং উপজেলা সমূহে উপজেলা স্বাস্থ্য ও পরিবার পরিকল্পনা কর্মকর্তা নির্বাহী প্রধান হিসেবে দায়িত্ব পালন করেন। &এছাড়াও বক্ষব্যাধী হাসপাতাল, সদর হাসপাতাল, বিদ্যালয় স্বাস্থ্য কেন্দ্র ,ইউনিয়ন উপ-স্বাস্থ্য কেন্দ্র, কমিউনিটি ক্লিনিক অত্র কার্যালয়ের আওতাধীন। এটি রংপুরের ষ্টেশন রোড, কাচারী বাজার এলাকায় অবস্থিত (রংপুর জিলা স্কুলের বিপরীত দিকে)।